hu hu hu hu en hu hu hu hu en hu hu hu hu hu hu hu hu id hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Előzzük meg együtt a szabadtéri tüzeket! | Hunyai, Csárdaszállási, Gyomaendrődi Önkormányzati Tűzoltóság
A tűzgyújtásra az idei évben ugyanazok a szabályok vonatkoznak, mint tavaly, a tűzvédelmi hatóságok továbbra is ellenőrzik azok betartását, azokat, akik a szabályokat megsértik, szankcióval sújtják, ami akár helyszíni bírság kiszabását is jelentheti. Az alábbi ismertető, illetve az Országos Tűzmegelőzési Bizottság kisfilmje alapján elegendő információ áll rendelkezésre ahhoz, hogy erdőinket és a többi vegetációt épségben megőrizzük.
Az erdőgazdálkodók kötelesek a turisztikai célpontnak számító parkerdők területén állandó és biztonságos tűzrakóhelyeket kialakítani. A kijelölt tűzrakó helyet az erdőgazdálkodónak kell karbantartani, és az erdő tűz elleni védelmével kapcsolatos feltételek megteremtéséről is neki kell gondoskodni. A kialakított tűzrakóhelyen a tűzvédelmi rendelkezések betartásával bárki jogosult tüzet rakni.
Az erdőben kirándulók csak a kijelölt tűzrakóhelyeken gyújthatnak tüzet az alábbi szabályok betartása mellett:
a tűz meggyújtása előtt a tűzrakóhely környékét meg kell tisztítani a levelektől, faágaktól annak érdekében, hogy a tűz ne terjedhessen át az erdőre;
a tüzet nem szabad felügyelet nélkül hagyni, de a még ki nem hűlt parazsat, hamu sem;
amint feltámad a szél, a tüzet el kell oltani: gondoskodni kell arról, hogy készenlétben legyen a tűz oltására alkalmas anyag, eszköz (pl. víz, homok, lapát);
az égetés befejezése után a tüzet gondosan el kell oltani, meg kell győződni arról, hogy tényleg elaludt, a hamura távozás előtt lehetőleg földet kell szórni.
Az erdőgazdálkodási tevékenységhez kapcsolódó égetésre csak az erdőgazdálkodó – annak hiányában az erdő tulajdonosa – írásbeli engedélye birtokában lévő személy jogosult. Az erdőgazdálkodási tevékenység keretében végzett égetés alkalomszerű tűzveszélyes tevékenységnek minősül, amelyet az illetékes tűzoltósághoz előzetesen be kell jelenteni.
Az erdőterületen végzett égetés részletes szabályait a 4/2008 (VIII. 1.) ÖM rendelet 9. § tartalmazza. Védett természeti területen lévő erdőben – a kijelölt és a kiépített tűzrakóhely kivételével – tűz gyújtásához a természetvédelmi hatóság engedélye is szükséges.
Fokozott tűzveszély esetén az erdészeti hatóság és/vagy az erdőgazdálkodásért felelős miniszter TŰZGYÚJTÁSI TILALMAT rendelhet el. Ilyenkor tilos tüzet gyújtani az erdőterületeken, valamint a fásításokban és az ezek 200 méteres körzetében lévő külterületi ingatlanokon.
A tilalom kiterjed a felsorolt területeken található tűzrakóhelyekre, a vasút és közút menti fásításokra, beleértve a parlag- és gazégetést is. A jogi szabályozás és az ehhez kapcsolódó tűzgyújtási tilalom az erdők és fásítások környezetére értendő, de a tűz keletkezésének és terjedésének fokozott veszélye miatt ebben az időszakban sehol nem javasolt az égetés, tűzgyújtás.
A tűzgyújtási tilalom elrendelése és annak visszavonása a meteorológiai körülményektől, az erdőben található élő és holt biomassza szárazságától és a keletkezett tüzek gyakoriságától függ. A tűzgyújtási tilalomról tájékoztatást ad az országos közszolgálati média, a tűzgyújtási tilalomról szóló határozatot és térképet az érintett hatóságok a hivatalos honlapjukon közzéteszik. A BM OKF honlapján a térkép itt érhető el: http://www.katasztrofavedelem.hu/index2.php?pageid=monitor_tuzgyujtasi_tilalom
Az aktuális tűzgyújtási tilalomról a www.erdotuz.hu weboldal, valamint az onnan is elérhető szakmai honlapok tájékoztatnak. A tűzgyújtási tilalom a közzétételtől a visszavonásig él! Az említett honlapokon az éppen aktuális állapot látható.
Avar és kerti hulladék égetése
A hatályos jogi szabályozás értelmében tilos a kerti hulladék égetése. A tiltás alól az önkormányzat helyi rendeletben felmentést adhat, ebben szabályozza az égetés feltételeit, körülményeit is. Arról, hogy mikor lehet a kertben égetni, a helyi önkormányzatnál kell érdeklődni. Amennyiben az önkormányzatnak nincs ilyen rendelete, akkor nem szabad avart és kerti hulladékot égetni.
Kerti grillsütő használata, szalonnasütés, bográcsozás
A saját tulajdonú, belterületi ingatlanon található tűzhely, vagy grillsütő használata nem tiltott a tűzgyújtási tilalom idején sem. Az ilyen – nyílt lángú – berendezések, eszközök használata, tűz gyújtása az ingatlanon belül az általános égetési szabályok betartása mellett történhet. Ezek röviden a következők:
nem szabad felügyelet nélkül hagyni a tüzet, a még ki nem hűlt parazsat, hamut;
gondoskodni kell a megfelelő, tűz oltására alkalmas anyag, eszköz – víz, homok – készenlétben tartásáról;
az égetést követően a tüzet gondosan el kell oltani, meg kell győződni arról, hogy valóban kialudt.
A tüzek 99 százaléka emberi gondatlanság, rosszabb esetben szándékosság következménye, ezért az erdő- és vegetációtűz elleni legjobb védekezés az odafigyelés.
Segítse az erdészek és a katasztrófavédelem munkáját és figyeljen az alábbiakra:
Soha ne dobjon el égő cigarettacsikket!
Erdőben csak a kijelölt helyen gyújtson tüzet!
Gondosan oltsa el a tüzet, használjon hozzá vizet, vagy legalább 5 centiméter földet, máskülönben a szélben visszagyullad!
Igyekezzen a kertben is csak akkora tüzet rakni, amiből a szél nem tud izzó zsarátnokokat továbbvinni!
Tartsa be a tűzgyújtási tilalom szabályait!
Soha ne hagyja a szabadtéri tüzet őrizetlenül!
Nemzeti Élelmiszerlánc-biztonsági Hivatal Erdészeti Igazgatóság
Belügyminisztérium Országos Katasztrófavédelmi Főigazgatóság Országos Tűzmegelőzési Bizottság
2009. évi XXXVII. törvény az erdőről, az erdő védelméről és az erdőgazdálkodásról
28/2011. (IX. 6.) BM rendelet az Országos Tűzvédelmi Szabályzatról
4/2008. (VIII. 1.) ÖM rendelet az erdők tűz elleni védelméről
306/2010. (XII. 23.) Korm. rendelet a levegő védelméről
Lakott melléképület teljes terjedelembe égett.
2021. március 9., kedd – 11:02
2021. február 28., vasárnap – 12:59
2021. február 3., szerda – 22:03
Lakóház 2 szobája égett
2021. január 14., csütörtök – 02:04
2021. január 7., csütörtök – 11:35
2019. július 27., szombat – 00:35
Nagyméretű fa útra dőlt
2019. július 22., hétfő – 13:01
2019. július 5., péntek – 22:38
Kínai áruház udvarán égettek
2019. június 25., kedd – 23:02
Egy melléképület teljes terjedelmében égett
2019. június 16., vasárnap – 08:55
Feliratkozás a következőre: Hunyai, Csárdaszállási, Gyomaendrődi Önkormányzati Tűzoltóság
Hunyai, Csárdaszállási, Gyomaendrődi Önkormányzati Tűzoltóság
Cím: 5502 Gyomaendrőd, Fő út 2. | Telefon: +36 (66) 386130
E-mail: gyomaot@gmail.com | Web: www.gyomaendrodtuzoltosag.hu
Az oldalon szereplő anyagok (szövegek, képek) bizonyos esetekben szerzői jogvédelem alá eshetnek, ezért kérjük, hogy a honlapon található információkat csak a Hunyai, Csárdaszállási, Gyomaendrődi Önkormányzati Tűzoltóság engedélyével használja fel!